**Munkács története**

**Munkács** ([ukránul](https://hu.wikipedia.org/wiki/Ukr%C3%A1n_nyelv) *Мукачево* [Mukacsevo] hivatalosan, vagy *Мукачеве* [Mukacseve] vagy *Мукачів* [Mukacsiv], [ruszinul](https://hu.wikipedia.org/wiki/Ruszin_nyelv) *Мукачово* [Mukacsovo], [oroszul](https://hu.wikipedia.org/wiki/Orosz_nyelv): Мукачево [Mukacsevo], [szlovákul:](https://hu.wikipedia.org/wiki/Szlov%C3%A1k_nyelv) *Mukačevo*, [németül](https://hu.wikipedia.org/wiki/N%C3%A9met_nyelv) *Munkatsch* vagy *Munkatz*, [lengyelül:](https://hu.wikipedia.org/wiki/Lengyel_nyelv) *Mukaczewo*, [románul](https://hu.wikipedia.org/wiki/Rom%C3%A1n_nyelv) *Munceag* vagy *Muncaci*, [jiddis](https://hu.wikipedia.org/wiki/Jiddis_nyelv): מונקאטש *Minkács*) [területi jelentőségű város](https://hu.wikipedia.org/wiki/J%C3%A1r%C3%A1si_jog%C3%BA_v%C3%A1ros)[Ukrajnában](https://hu.wikipedia.org/wiki/Ukrajna), [Kárpátalján](https://hu.wikipedia.org/wiki/K%C3%A1rp%C3%A1talja). Lakossága 2015-ben 86  257 fő volt. [Klastromalja](https://hu.wikipedia.org/wiki/Klastromalja), [Munkácsváralja](https://hu.wikipedia.org/wiki/Munk%C3%A1csv%C3%A1ralja), [Oroszvég](https://hu.wikipedia.org/wiki/Oroszv%C3%A9g), [Őrhegyalja](https://hu.wikipedia.org/wiki/%C5%90rhegyalja), [Várkulcsa](https://hu.wikipedia.org/wiki/V%C3%A1rkulcsa) és [Várpalánka](https://hu.wikipedia.org/wiki/V%C3%A1rpal%C3%A1nka" \o "Várpalánka) tartozik hozzá.

Munkács Kárpátalja központi részén terül el az [Északkeleti-Kárpátok](https://hu.wikipedia.org/wiki/%C3%89szakkeleti-K%C3%A1rp%C3%A1tok) aljában, az [Alföld](https://hu.wikipedia.org/wiki/Alf%C3%B6ld) és a hegyvidék találkozásánál. Gazdasági potenciálja, továbbá a lakosságszáma szerint a megye második legnagyobb városának számít. [Ungvártól](https://hu.wikipedia.org/wiki/Ungv%C3%A1r)42 km-re délkeletre, a [Latorca](https://hu.wikipedia.org/wiki/Latorca) partján fekszik.

Neve a régi [magyar](https://hu.wikipedia.org/wiki/Magyar_nyelv) *Muncas* személynévből való, melynek eredete a *munka* főnév.

Már az [őskorban](https://hu.wikipedia.org/wiki/%C5%90skor) lakott hely, a Kis-hegyen és a Galis-hegyen [neolit](https://hu.wikipedia.org/wiki/%C3%9Ajk%C5%91korszak), a Tupcsa-hegyen kora [vaskori](https://hu.wikipedia.org/wiki/Vaskor) település nyomaira bukkantak, melyet földsánc is övezett. A Galis- és a Lovaska-hegy között [kelta](https://hu.wikipedia.org/wiki/Kelt%C3%A1k) település maradványai kerültek elő. A vár környékét már a [6. században](https://hu.wikipedia.org/wiki/6._sz%C3%A1zad) szlávok lakták.

Várát a monda szerint [Álmos vezér](https://hu.wikipedia.org/wiki/%C3%81lmos_vez%C3%A9r) építtette, és a hegyeken való vesződséges átkelés emlékére kapta mai nevét. Először [1064](https://hu.wikipedia.org/wiki/1064)-ben említik. [1138](https://hu.wikipedia.org/wiki/1138)-ban *Muncas* néven említik először. [1085](https://hu.wikipedia.org/wiki/1085)-ben [Szent László](https://hu.wikipedia.org/wiki/I._L%C3%A1szl%C3%B3_magyar_kir%C3%A1ly) király itt verte le a [Salamonnal](https://hu.wikipedia.org/wiki/Salamon_magyar_kir%C3%A1ly) szövetséges [kunokat](https://hu.wikipedia.org/wiki/Kunok). [1241](https://hu.wikipedia.org/wiki/1241)-ben a [tatárok](https://hu.wikipedia.org/wiki/Tat%C3%A1rok) teljesen elpusztították, ezután [IV. Béla](https://hu.wikipedia.org/wiki/IV._B%C3%A9la_magyar_kir%C3%A1ly) német [hospeseket](https://hu.wikipedia.org/wiki/Hospes" \o "Hospes)(vendégtelepeseket) telepített le.

[Nagy Lajos](https://hu.wikipedia.org/wiki/I._Lajos_magyar_kir%C3%A1ly) [románokat](https://hu.wikipedia.org/wiki/Rom%C3%A1nok) telepített ide, majd helyüket [1359](https://hu.wikipedia.org/wiki/1359)-ben [ruténok](https://hu.wikipedia.org/wiki/Ruszinok) foglalták el. Ekkor épült újjá a kun és tatár pusztítások után a vár is. [1378](https://hu.wikipedia.org/wiki/1378)-ban kiváltságokat és városi rangot, [1427](https://hu.wikipedia.org/wiki/1427)-ben vásártartási jogot kapott. [1445](https://hu.wikipedia.org/wiki/1445)-ben [Hunyadi Jánosé](https://hu.wikipedia.org/wiki/Hunyadi_J%C3%A1nos) lett, aki szabad várossá tette. A város részt vett az [1514-es parasztháborúban](https://hu.wikipedia.org/wiki/D%C3%B3zsa_Gy%C3%B6rgy-f%C3%A9le_parasztfelkel%C3%A9s), emiatt kiváltságait elvesztette.

[](https://hu.wikipedia.org/wiki/F%C3%A1jl:Ukraine-Mukacheve-Streets-8.jpg)

Utcakép

A 16. és 17. században az [Erdélyi Fejedelemséghez](https://hu.wikipedia.org/wiki/Erd%C3%A9lyi_Fejedelems%C3%A9g) tartozott. [1657](https://hu.wikipedia.org/wiki/1657)-ben a [lengyelek](https://hu.wikipedia.org/wiki/Lengyelek) a várost feldúlták, de a várat nem merték ostromolni, majd a tatárok égették fel a várost. [1672](https://hu.wikipedia.org/wiki/1672)-ben [Zrínyi Ilona](https://hu.wikipedia.org/wiki/Zr%C3%ADnyi_Ilona) gyermekeivel ide vonult vissza, melyet a felkelők ostromoltak, végül [Thököly Imre](https://hu.wikipedia.org/wiki/Th%C3%B6k%C3%B6ly_Imre) házassággal szerezte meg, melyet itt tartottak [1682](https://hu.wikipedia.org/wiki/1682). [június 15-én](https://hu.wikipedia.org/wiki/J%C3%BAnius_15.). Thököly veresége után Zrínyi Ilona [1686](https://hu.wikipedia.org/wiki/1686)-tól [1688](https://hu.wikipedia.org/wiki/1688). [január 18](https://hu.wikipedia.org/wiki/Janu%C3%A1r_18.)-ig tartotta a várat a császáriakkal szemben.

A [Rákóczi-szabadságharc](https://hu.wikipedia.org/wiki/R%C3%A1k%C3%B3czi-szabads%C3%A1gharc) kezdetén, 1703. június 24-én [II. Rákóczi Ferenc](https://hu.wikipedia.org/wiki/II._R%C3%A1k%C3%B3czi_Ferenc) Munkács mellett szenvedte el [első vereségét](https://hu.wikipedia.org/wiki/Munk%C3%A1cs_megsz%C3%A1ll%C3%A1sa), ahol élete is súlyos veszélyben forgott. A vár csak 1704. február 16-án került kuruc kézre. A fejedelem [Vay Ádámot](https://hu.wikipedia.org/wiki/Vay_%C3%81d%C3%A1m_(f%C5%91kapit%C3%A1ny)" \o "Vay Ádám (főkapitány)) nevezte ki főkapitánnyá, majd a francia Damoiseau hadmérnök brigadérossal korszerű erődítménnyé építtette ki a hármas tagolású, alsó-, közép- és felsővárból álló objektumot. Rákóczi – midőn 1711. február végén Lengyelországba távozott – [Sennyey Istvánra](https://hu.wikipedia.org/wiki/Sennyey_Istv%C3%A1n_(t%C3%A1bornok)" \o "Sennyey István (tábornok)) bízta családi várának védelmét, aki [1711](https://hu.wikipedia.org/wiki/1711). [június 24-én](https://hu.wikipedia.org/wiki/J%C3%BAnius_24.) utolsóként, jóval a [szatmári békekötés](https://hu.wikipedia.org/wiki/Szatm%C3%A1ri_b%C3%A9ke) után kapitulált [Pálffy János](https://hu.wikipedia.org/wiki/P%C3%A1lffy_J%C3%A1nos_(n%C3%A1dor)) császári főparancsnok előtt.

[](https://hu.wikipedia.org/wiki/F%C3%A1jl:Mukacevo-panorama.JPG)

Az északi lakótelep

[](https://hu.wikipedia.org/wiki/F%C3%A1jl:Cast_iron_lion_from_1851.jpg)

Öntöttvas oroszlán, a munkácsi vasgyár terméke 1851-ből

A vár ezt követően börtönként szolgált. [1834](https://hu.wikipedia.org/wiki/1834). [július 27-én](https://hu.wikipedia.org/wiki/J%C3%BAlius_27.) gondatlanság miatt keletkezett tűzvész martaléka lett. [1848](https://hu.wikipedia.org/wiki/1848). [április 22-én](https://hu.wikipedia.org/wiki/%C3%81prilis_22.) (Podhering, Őrhegyalja) nevű külvárosánál győztes csata zajlott, melyre az [1901](https://hu.wikipedia.org/wiki/1901)-ben felállított obeliszk emlékeztet. [1896](https://hu.wikipedia.org/wiki/1896)-ban az északi bástyán 38 m magas piramison [turulmadár](https://hu.wikipedia.org/wiki/Turul_(mad%C3%A1r))-szobrot állítottak fel, melyet a csehek [1918](https://hu.wikipedia.org/wiki/1918)-ban leromboltak. Az [1910](https://hu.wikipedia.org/wiki/1910). évi népszámlálás szerint 17 275 lakosából 12 686 fő (73,44%) magyar, 3078 fő (17,82%) német és 1394 fő (8,07%) [ruszin](https://hu.wikipedia.org/wiki/Ruszinok) nemzetiségűnek vallotta magát. A vallás szerinti megoszlást tekintve 7675 fő (44,43%) izraelita, 4081 fő (23,62%) görög katolikus, 3526 fő (20,41%) római katolikus, 1771 fő (10,25%) református és 190 fő (1,1%) evangélikus volt. A [trianoni békeszerződésig](https://hu.wikipedia.org/wiki/Trianoni_b%C3%A9keszerz%C5%91d%C3%A9s), majd 1938 novemberétől 1944-ig ismét [Bereg vármegye](https://hu.wikipedia.org/wiki/Bereg_v%C3%A1rmegye) [Munkácsi járásának](https://hu.wikipedia.org/wiki/Munk%C3%A1csi_j%C3%A1r%C3%A1s) székhelye volt. 1939. január 6-án cseh támadás érte Oroszvég felől, amelyet a város kis létszámú védői hősiesen visszavertek. A szovjet csapatok 1944. október 24-én foglalták el. [2001](https://hu.wikipedia.org/wiki/2001)-ben 81 600 lakosából 62 900 ukrán, 7300 orosz, 6900 magyar és 1100 cigány volt.

Testvértelepülések

* [Magyarország](https://hu.wikipedia.org/wiki/F%C3%A1jl:Civil_Ensign_of_Hungary.svg) [Mátészalka](https://hu.wikipedia.org/wiki/M%C3%A1t%C3%A9szalka), [Magyarország](https://hu.wikipedia.org/wiki/Magyarorsz%C3%A1g)
* [Magyarország](https://hu.wikipedia.org/wiki/F%C3%A1jl:Civil_Ensign_of_Hungary.svg) [Nyírmeggyes](https://hu.wikipedia.org/wiki/Ny%C3%ADrmeggyes), [Magyarország](https://hu.wikipedia.org/wiki/Magyarorsz%C3%A1g)
* [Magyarország](https://hu.wikipedia.org/wiki/F%C3%A1jl:Civil_Ensign_of_Hungary.svg) [Eger](https://hu.wikipedia.org/wiki/Eger), [Magyarország](https://hu.wikipedia.org/wiki/Magyarorsz%C3%A1g)
* [Magyarország](https://hu.wikipedia.org/wiki/F%C3%A1jl:Civil_Ensign_of_Hungary.svg) [Kisvárda](https://hu.wikipedia.org/wiki/Kisv%C3%A1rda), [Magyarország](https://hu.wikipedia.org/wiki/Magyarorsz%C3%A1g)
* [Lengyelország](https://hu.wikipedia.org/wiki/F%C3%A1jl:Flag_of_Poland.svg) [Mielec](https://hu.wikipedia.org/wiki/Mielec), [Lengyelország](https://hu.wikipedia.org/wiki/Lengyelorsz%C3%A1g)
* [Szlovákia](https://hu.wikipedia.org/wiki/F%C3%A1jl:Flag_of_Slovakia.svg) [Eperjes](https://hu.wikipedia.org/wiki/Eperjes_(Szlov%C3%A1kia)), [Szlovákia](https://hu.wikipedia.org/wiki/Szlov%C3%A1kia)
* [Szlovákia](https://hu.wikipedia.org/wiki/F%C3%A1jl:Flag_of_Slovakia.svg) [Homonna](https://hu.wikipedia.org/wiki/Homonna), [Szlovákia](https://hu.wikipedia.org/wiki/Szlov%C3%A1kia)
* [Szerbia](https://hu.wikipedia.org/wiki/F%C3%A1jl:Flag_of_Serbia.svg) [Szabadka](https://hu.wikipedia.org/wiki/Szabadka), [Szerbia](https://hu.wikipedia.org/wiki/Szerbia)
* [Szerbia](https://hu.wikipedia.org/wiki/F%C3%A1jl:Flag_of_Serbia.svg) [Zenta](https://hu.wikipedia.org/wiki/Zenta), [Szerbia](https://hu.wikipedia.org/wiki/Szerbia)
* [Ukrajna](https://hu.wikipedia.org/wiki/F%C3%A1jl:Flag_of_Ukraine.svg) [Harcizk](https://hu.wikipedia.org/w/index.php?title=Harcizk&action=edit&redlink=1), [Ukrajna](https://hu.wikipedia.org/wiki/Ukrajna)
* [Ukrajna](https://hu.wikipedia.org/wiki/F%C3%A1jl:Flag_of_Ukraine.svg) [Vuhledar](https://hu.wikipedia.org/w/index.php?title=Vuhledar&action=edit&redlink=1), [Ukrajna](https://hu.wikipedia.org/wiki/Ukrajna)
* [Ukrajna](https://hu.wikipedia.org/wiki/F%C3%A1jl:Flag_of_Ukraine.svg) [Kolomija](https://hu.wikipedia.org/wiki/Kolomija), [Ukrajna](https://hu.wikipedia.org/wiki/Ukrajna)
* [Magyarország](https://hu.wikipedia.org/wiki/F%C3%A1jl:Civil_Ensign_of_Hungary.svg) [Celldömölk](https://hu.wikipedia.org/wiki/Celld%C3%B6m%C3%B6lk), [Magyarország](https://hu.wikipedia.org/wiki/Magyarorsz%C3%A1g)

Forrás

https://hu.wikipedia.org/wiki/Munkács